C 104/20

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 104/11)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY, KTOROU SA MENÍ JEDNOTNÝ DOKUMENT

„Côtes de Thau“

PGI-FR-A1229-AM01

Dátum oznámenia: 6. decembra 2021

OPIS A DÔVODY SCHVÁLENEJ ZMENY

1. Organoleptický opis vína (vín)

V kapitole I špecifikácie sa v bode 3.3 „Organoleptický opis vín“ doplnili informácie o farbe a organoleptických vlastnostiach vín.

Tieto zmeny sa vykonali aj v jednotnom dokumente v bode „Opis vína (vín)“.

2. Zemepisná oblasť

V kapitole I bode 4 špecifikácie sa zemepisná oblasť rozšírila o deväť priľahlých obcí v departmente Hérault. Existujúcu zemepisnú oblasť tvorí šesť obcí v departmente Hérault: Agde, Castelnau de Guers, Florensac, Marseillan, Pinet a Pomerols. Rozširuje sa o deväť obcí tohto departmentu, ktoré so súčasnou oblasťou hraničia na severovýchode. Tieto obce boli súčasťou oblasti v bezprostrednej blízkosti: Balaruc les Bains, Balaruc le Vieux, Bouzigues, Frontignan, Loupian, Mèze, Poussan, Sète a Villeveyrac.

Cieľom je zaistiť vyššiu konzistentnosť zemepisnej oblasti s týmto CHZO v okolí lagúny Thau s členením použitým v systéme vodohospodárskeho plánovania a hospodárenia s vodami v lagúne Thau. Ide o povodie s teplým stredomorským podnebím. Rozšírením CHZO „Côtes de Thau“ sa posilňuje súvislosť so zemepisnou oblasťou a upevňuje zemepisná identita uvedeného CHZO. Ide o konzistentnejší a jednotnejší geografický celok z hľadiska podnebia, ktoré sa vyznačuje teplým stredomorským charakterom, ako aj z hľadiska vlastností podložia a ľudských faktorov.

Táto zmena sa vykonala aj v jednotnom dokumente v bode „Vymedzená zemepisná oblasť“.

3. Oblasť v bezprostrednej blízkosti

V kapitole I bode 4 špecifikácie sa jasnejšie vymedzila oblasť v bezprostrednej blízkosti a rozšírila sa na obce, ktoré hraničia so zemepisnou oblasťou a v ktorých možno v súčasnosti pozorovať tieto postupy.

Táto zmena sa vykonala aj v jednotnom dokumente v bode „Ďalšie podmienky – výnimka pre výrobu vo vymedzenej zemepisnej oblasti“.

4. Odrody viniča

V kapitole I bode 5 špecifikácie sa aktualizoval zoznam muštových odrôd, ktoré sa používajú na výrobu vín s CHZO „Côtes de Thau“. Organizácia výrobcov si praje zo špecifikácie odstrániť 15 muštových odrôd, pretože sa nepoužívajú na výrobu týchto vín a ani sa nepestujú v danej zemepisnej oblasti. Odstránili sa tieto odrody: Chasselas B, Chasselas Rose Rs, Chambourcin N, Couderc Noir N, Danlas B, Jurançon Blanc B, Landal N, Lival N, Maréchal Foch N, Mondeuse N, Müller-Thurgau B, Ravat Blanc B, Rayon d’Or B, Rubilande Rs a Valérien B.

Táto zmena sa vykonala aj v jednotnom dokumente v bode „Hlavné muštové odrody“.

5. Súvislosť so zemepisnou oblasťou

V kapitole I bode 7 špecifikácie sa doplnili ďalšie informácie. V bode 7.1 „Špecifickosť zemepisnej oblasti“ sa vysvetľuje, že CHZO sa vzťahuje na 15 obcí na severovýchodnom okraji departmentu Hérault, ktoré vytvárajú okolo lagúny Thault akoby amfiteáter.

Ďalšie informácie sa doplnili aj do bodu 7.3 „Príčinná súvislosť“ s cieľom poskytnúť silnejšie dôkazy o príčinnej súvislosti, ktorá vyplýva z prepojenia medzi vlastnosťami zemepisnej oblasti a výrobkom. Côtes de Thau je oblasť so starodávnou tradíciou a jej vinohrady sa už dlho vyznačujú svojím zameraním na výrobu bielych vín. Táto oblasť obklopujúca lagúnu Thau sa vyznačuje stredomorským podnebím a rázom krajiny, ktoré sú obzvlášť prospešné pre výrobu vín. Pôdy, ktoré sú často priepustné, tvorí zmes piesku, hliny, ílu a vápenca. Vďaka tomu sa vinič môže hlboko zakoreniť a dodáva vínam ich ovocnú a sviežu chuť.

Tieto zmeny sa vykonali aj v jednotnom dokumente v bode „Súvislosť so zemepisnou oblasťou“.

6. Pravidlá prezentácie a označovania

V bode 8 špecifikácie „Pravidlá prezentácie a označovania“ sa v súlade s európskymi pravidlami doplnilo pravidlo označovania, ktorým sa stanovuje, ktoré muštové odrody sa môžu uvádzať. Pravidlo označovania sa vzťahuje aj na ďalšie zemepisné označenie „Cap d’Agde“, ktoré je zahrnuté v špecifikácii, a jeho používanie v súvislosti s označením „Côtes de Thau“. Týmto pravidlom označovania sa posilňuje a chráni identita názvu CHZO.

7. Kontrolný orgán

V kapitole III špecifikácie CHZO „Côtes de Thau“ sa doplnili kontaktné údaje Národného inštitútu pre osvedčovanie pôvodu a kvality (INAO), ktorý je orgánom zodpovedným za monitorovanie. Kontroly v mene orgánu INAO vykonáva kontrolný orgán CERTIPAQ.

Tieto dodatočné informácie sa doplnili do jednotného dokumentu v časti „Podrobné informácie o monitorovacom orgáne“.

JEDNOTNÝ DOKUMENT

1. Názov (názvy)

Côtes de Thau

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

1. Analytický opis

STRUČNÝ OPIS

CHZO „Côtes de Thau“ sa vzťahuje na červené, ružové a biele tiché a akostné šumivé vína.

V prípade tichých vín sa minimálne a maximálne úrovne stanovené v nariadeniach EÚ vzťahujú na celkový obsah alkoholu, celkovú kyslosť, obsah prchavých kyselín a celkový obsah oxidu siričitého.

V prípade akostných šumivých vín sa minimálne a maximálne úrovne stanovené v nariadeniach EÚ vzťahujú na skutočný obsah alkoholu, celkový obsah alkoholu, celkovú kyslosť, obsah prchavých kyselín, celkový obsah oxidu siričitého a obsah oxidu uhličitého.

V prípade vín s obsahom skvasiteľných cukrov (glukóza a fruktóza) najmenej 45 gramov na liter je na základe výnimky obsah prchavých kyselín stanovený spoločným výnosom ministra povereného spotrebiteľskými záležitosťami a ministra poľnohospodárstva.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Organoleptický opis

STRUČNÝ OPIS

Vína sa vyznačujú predovšetkým aromatickou intenzitou a vyváženou chuťou, ktoré podčiarkuje ich sviežosť.

Biele vína sú zvyčajne čistej jasnožltej farby, ktorá pripomína svetlo-zlatistú farbu. Prvotná chuť v ústach sa vyznačuje citrusovými tónmi a výraznou sviežosťou. V závere môžu vzniknúť tóny citrusového a/alebo exotického ovocia s mierne amylovými tónmi. Koncovka je dlhá, niekedy s nádychom minerality.

Ružové vína sú krištáľovo číre s bledobroskyňovými až fialovými odtieňmi. Pokiaľ ide o vôňu, vyznačujú sa jemnými a delikátnymi arómami červeného ovocia. Prvotná chuť v ústach je výrazná a silná s arómou červených bobúľ, zatiaľ čo koncovka sa môže vyznačovať tónmi tvrdých cukríkov. Chuť v ústach je vo všeobecnosti dlhotrvajúca a sú príjemne svieže.

Červené vína sú výrazne farebné so silnými odtieňmi. Vôňa je silná s tónmi červeného ovocia a miestneho krovinatého porastu. V ústach dominuje chuť plného a sviežeho vína z dozretého plodu.

Akostné šumivé vína sa vyznačujú jemnými elegantnými bublinkami a príjemnou sviežosťou v spojení s kvetinovými alebo ovocnými arómami, ktoré závisia od toho, aké odrody sa použili pri kupáži.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Osobitný enologický postup

Všetky použité enologické postupy musia spĺňať požiadavky stanovené na úrovni EÚ a v zákonníku poľnohospodárstva a morského rybolovu.

5.2. Maximálne výnosy

1. Ružové a biele vína

120 hektolitrov na hektár

2. Červené vína

110 hektolitrov na hektár

6. Vymedzená zemepisná oblasť

Zber hrozna, vinifikácia a výroba vín s CHZO „Côtes de Thau“ sa musia uskutočňovať na území týchto obcí v departemente Hérault:

Agde, Balaruc-les-Bains, Balaruc-le-Vieux, Bouzigues, Castelnau-de-Guers, Florensac, Frontignan, Loupian, Marseillan, Mèze, Pinet, Pomerols, Poussan, Sète a Villeveyrac.

7. Hlavné muštové odrody

Alicante Henri Bouschet N

Alphonse Lavallée N

Altesse B

Aramon N

Aramon blanc B

Aramon gris G

Aranel B

Arinarnoa N

Auxerrois B

Baco blanc B

Cabernet franc N

Cabernet-Sauvignon N

Caladoc N

Cardinal Rg

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Clairette B

Clairette rose Rs

Clarin B

Colombard B

Counoise N

Egiodola N

Gamay N

Gamay de Chaudenay N

Gewurztraminer Rs

Grenache N

Grenache blanc B

Grenache gris G

Gros Manseng B

Lledoner pelut N

Marsanne B

Marselan N

Mauzac B

Merlot N

Meunier N

Muscadelle B

Muscardin N

Négrette N

Parrellada B

Petit Manseng B

Petit Verdot N

Pinot gris G

Pinot noir N

Piquepoul blanc B

Piquepoul gris G

Piquepoul noir N

Portan N

Riesling B

Roussanne B

Savagnin rose Rs

Sciaccarello N

Semillon B

Servant B

Seyval B

Sylvaner B

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Villard blanc B

Villard noir N

Viognier B

8. Opis súvislostí

Zemepisná oblasť s CHZO „Côtes de Thau“ zahŕňa 15 obcí departmentu Hérault, ktoré okolo lagúny Thau vytvárajú akoby amfiteáter.

Stredozemné more, lagúny, pláže a krovinaté porasty tvoria jedinečné prírodné prostredie, ktoré poskytuje základ pre hospodárstvo a spôsob života. Lagúna Thau má zmierňujúci vplyv na krajinu a podnebie. Od Stredozemného mora ju oddeľuje úzky výbežok pevniny, vo francúzštine nazývaný lido, na ktorom sa pestuje vinič. Pôdy majú červenkasto-béžovú farbu, zvyčajne ľahkú štruktúru, pričom môže ísť o piesočnato-hlinité až piesočnato-ílovité pôdy, ktoré sú prevažne bez kameňov a sú pomerne hlboké. Podnebie sa na jeseň a v zime vyznačuje relatívne vysokým úhrnom zrážok, zatiaľ čo v lete sú zrážky zriedkavé, ale niekedy sa vyskytujú búrky. To sa našťastie vyrovnáva vďaka vetrom vanúcim od mora, ktoré znižujú vyparovanie a riziko vodného stresu. Ročný úhrn zrážok je približne 600 milimetrov. Lagúna Thau je v skutočnosti vnútrozemské more dlhé 20 kilometrov. Jej vplyv je kľúčový.

Vodné prostredie zmierňuje drsné stredomorské podnebie s miernymi teplotami, ktoré prispievajú najmä k dozrievaniu bielych odrôd viniča.

Toto prírodné dedičstvo je úzko prepojené s hospodárskymi hodnotami tejto oblasti, najmä vinohradníctvom, chovom morských mäkkýšov, rybolovom a cestovným ruchom zameraným napríklad na kúpanie v mori, kúpele alebo prírodu.

Spotrebiteľské trendy sa vyvíjajú v prospech sviežich a ovocných bielych vín. Terroir vín „Côtes de Thau“ je mimoriadne vhodný na výrobu tohto druhu vína. Táto zemepisná oblasť sa vyznačuje klimatickými a pôdnymi podmienkami, ktoré umožňujú bielym odrodám viniča dozrievať pomaly.

Tiché vína sa v oblasti s CHZO „Côtes de Thau“ vyrábajú v troch farbách: bielej, ružovej a červenej. V tomto regióne existuje zaužívaná tradícia výroby suchých bielych vín. CHZO „Côtes de Thau“ je v skutočnosti jedným z mála CHZO, v rámci ktorých sa vyrába viac bielych ako červených vín.

Historickou odrodou viniča bola vždy odroda Terret B. Existujú však aj ďalšie odrody z rôznych častí Francúzska, ktoré dokážu výrazne zlepšiť arómu a kvalitu.

Côtes de Thau je oblasť so starodávnou tradíciou a jej vinohrady sa už dlho vyznačujú svojím zameraním na výrobu bielych vín. Táto oblasť obklopujúca lagúnu Thau sa vyznačuje stredomorským podnebím a rázom krajiny, ktoré sú obzvlášť prospešné pre výrobu vín. Pôdy, ktoré sú často priepustné, tvorí zmes piesku, hliny, ílu a vápenca. Vďaka tomu sa vinič môže hlboko zakoreniť a dodáva vínam ich ovocnú a sviežu chuť.

Vinári sa v rámci tejto výroby orientujú na svieže a aromatické vína a využívajú všetky moderné technológie na zaistenie jemnej výlisnosti a reguláciu teploty.

Vína s CHZO „Côtes de Thau“ svojou typickou sviežosťou odrážajú výraznú osobitosť podnebia v okolí lagúny Thau. Výborne sa preto hodia k miestne vyrábaným potravinám z morských živočíchov.

Vinárom sa takisto podarilo prispôsobiť sa trhovému dopytu za hranicami lagúny Thau tak, že rozvinuli značnú výrobu červených a ružových vín.

Súčasne sa pomocou primeraných techník usilujú naďalej brať ohľad na biodiverzitu ich regiónu. Zúčastňujú sa na systéme lagúny Thau, ktorý vytvorili národné a miestne orgány s podporou Európskej komisie.

Lagúna Thau je komplexné a atraktívne prostredie. Z tohto hľadiska poskytuje výborný základ pre dôkladné vzdelávanie v oblasti životného prostredia. Vinohradníci sa týmto otázkam prispôsobujú tak, že vyvíjajú postupy, ktoré berú ohľad na miestnu biodiverzitu.

Lagúna je aj významnou turistickou atrakciou. Umožňuje kúpanie, vodné športy, rybolov, tematické prechádzky, návštevy miest, kde sa chovajú morské mäkkýše, a nachádza sa tu aj oblasť Cap d’Agde, ktorú každoročne navštívia státisíce turistov. To sú hlavné faktory, ktoré prispievajú k povesti vín „Côtes de Thau“.

S týmito otázkami je úzko spojená aj budúcnosť vinohradníctva. Vinohradníci vďačia za svoju existenciu silnému spojeniu s lagúnou Thau. Ochrana tohto vzácneho prostredia je základom, na ktorom je vybudované uvedené CHZO, ktoré vďačí za svoju povesť tomuto bohatému a komplexnému prostrediu.

9. Ďalšie základné podmienky (balenie, označovanie, iné požiadavky)

Právny rámec

vnútroštátne právne predpisy

Druh ďalšej podmienky

výnimka pre výrobu vo vymedzenej zemepisnej oblasti

Opis podmienky

Oblasť v bezprostrednej blízkosti vymedzenú výnimkou pre vinifikáciu a výrobu vín s chráneným zemepisným označením „Côtes de Thau“ tvoria tieto obce susediace so zemepisnou oblasťou: Montagnac, Saint Pons de Mauchiens, Saint Pargoire, Plaissan, Cournonterral, Montbazin, Gigean, Vic la Gardiole, Saint Thibery, Pézenas, Nézignan l’Evèque, Bessan, Vias, Aumes a Cazouls d’Hérault.

Právny rámec

vnútroštátne právne predpisy

Druh ďalšej podmienky

dodatočné ustanovenia o označovaní

Opis podmienky

Chránené zemepisné označenie „Côtes de Thau“ možno doplniť pojmami „primeur“ (skoré) alebo „nouveau“(nové).

Logo CHZO Európskej únie sa na etiketách uvádza v prípade, že sa označenie „Indication géographique protégée“ („chránené zemepisné označenie“) nahradí tradičným výrazom „Vin de Pays“ (vidiecke víno).

Chránené zemepisné označenie „Côtes de Thau“ možno doplniť názvom jednej alebo viacerých odrôd viniča.

Názov muštovej odrody alebo muštových odrôd musí byť uvedený hneď pod názvom chráneného zemepisného označenia „Côtes de Thau“. Písmo nesmie byť vyššie ani širšie ako polovica veľkosti písma použitého pre názov CHZO.

Chránené zemepisné označenie „Côtes de Thau“ možno doplniť menšou zemepisnou jednotkou „Cap d’Agde“.

Písmo použité pre menšiu zemepisnú jednotku „Cap d’Agde“ nesmie byť vyššie ani širšie ako písmo použité pre chránené zemepisné označenie „Côtes de Thau“.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-2cf1f3e1-6ab1-45ea-9fbb-0371f556cb1f

(1) Ú. v. EÚ L 9, 11.1.2019, s. 2.